अपने व्यवहार का विश्लेषण करना योजनाओं का पालन करना अपनी जीवन में प्रेरणा का निर्माण करना उदासीनता का मुकाबला करना
सब से पहले उदासीनता के इस चक्र को तोड़ने का निर्णय लें। यदि आप के विचार, आप को निरंतर रूप से आलस्य और शक्तिहीनता की ओर ले जाते हैं, तो अपने विचारों को बदलने का यही एक सही समय है। आप के अंदर मौजूद सारी ताक़त का उपयोग, इस शक्ति को वापस लाने में और फिर से सक्रिय महसूस करने में करें।   ऐसी गतिविधियों में भाग लें, जो आप के विचारों को बदल सकने और आप के अंदर मौजूद शक्ति पर आप का विश्वास कायम रखने में मदद करे और आप नई संभावनाओं का निर्माण कर सकें। उदाहरण के लिए, अपना कमरा साफ कर के आप के अंदर कुछ भी सही कर सकने के अपने इस विश्वास को जागृत करने में सहायता होगी। उदासीनता के कारण, चिन्हों और लक्षणों को समझना भी ज़रूरी है। उदासीनता को आप के अंदर, किसी भी काम को लेकर आई दिलचस्पी, चिंता और जोश में कमी और भी इसी तरह के कुछ लक्षणों से समझा जा सकता है। क्या आप ने अपने जीवन में बहुत सारी अस्वीकृतियों को झेला है? क्या आप को ऐसा लगता है, कि कोई भी आप की बातों को नहीं सुनता? क्या आप अभी तक अपने जीवन में शिक्षा के क्षेत्र में, कार्यक्षेत्र में या फिर सामाजिक क्षेत्र में कुछ नहीं कर पाए, और क्या ऐसा सोचते हैं, कि आप शायद कभी कुछ कर भी नहीं पाएँगे? क्या आप के शरीर में कुछ असंतुलित है? सिर्फ़ आप ही इन सारे सवालों के जवाब दे सकते हैं।   ऐसे बहुत सारे शारीरिक, मानसिक या सामाजिक कारण हैं, जो अकेले या साथ मिलकर भी आप के अंदर उदासीनता की भावना विकसित जागृत करते हैं। किसी M.D., मेडिकल डॉक्टर से अपने रक्त के प्रवाह के बारे में सलाह करें, क्या यह सही है? क्या आप को थायराइड से संबंधित बीमारी, हॉर्मोनल असंतुलन या इस के अलावा अन्य कोई बीमारी है। उदासीनता बहुत सारी अन्य बीमारियों के प्रभाव के कारण भी होती है, जिन्हें शायद ये डॉक्टर आप के सामने ला सकते हैं। किसी N.D., नैचरोपैथिक डॉक्टर से उन सारे कारणों का पता लगाने के लिए सलाह करें, जिन्हें एक M.D. नहीं पता लगा सकता। एक N.D. कुछ अलग तरह के कारणों का भी पता लगा सकते हैं, जिन्हे शायद M.D. भी ना लगा पाएँ। जैसे एक N.D. आप के अंदर उदासीनता को जागृत करने वाले प्रभावों, जैसे कि केमिकल और न्यूट्रीशनल सेन्सिटिविटीस, जिन के कारण आप के मूड में परिवर्तन आता है, के बारे में पता लगाते हैं। यदि आप का परिवार या आप के मित्र आप को प्रेरित करने का प्रयास करते हुए नज़र आ रहे हैं, तो शायद उन्होने आप के अंदर कुछ तो ग़लत महसूस किया है। आप की ये उदासीनता बाहरी दुनिया में आप के आलस्य के तौर पर सामने आएगी। आप जानते हैं, कि यह ग़लत है, लेकिन समझ नही पा रहे हैं, कि ऐसा क्यों हो रहा है। यदि आप उदासीनता के इस चक्र में फँसे हुए हैं, तो आप खुद को, प्रेरित करने वाले इन लोगों से भी दूर रखना चाहेंगे।   इन लोगों को आप की फ़िक्र है, इस लिए इन को सुनना सीखें। फिर भले ही आप उन लोगों की बातों पर अमल ना करना चाहें, लेकिन उन की इन बातों को सुनने का प्रयास ज़रूर करें। कभी-कभी आलसी होने को लेकर लोगों के तानों को सुन पाना बहुत ही मुश्किल होता है, विशेष तौर पर जब, आप को खुद से इस समस्या से बाहर निकालने का रास्ता ना पता हो। आप ऐसा बोल सकते हैं, कि " मैं जानता हूँ, आप लोगों को लगता है मैं आलसी हूँ, लेकिन सच बोलूं, तो मैं अंदर से अच्छा महसूस नहीं करता। मैं भी यही जानना चाहता हूँ, कि ऐसा क्या करूँ जिस से मैं बेहतर महसूस कर सकूँ।" क्या आप अपने दिन का बहुत सारा समय  बिना किसी से मिले-जुले, अकेले ही बिताते हैं? सारा दिन सिर्फ़ अपने ही साथ बिताना आप के विचारों और दुनिया के प्रति आप के दृष्टिकोण सीमित कर देता है। यदि आप के विचार नकारात्मक हैं, तो आप अपना सारा दिन सिर्फ़ नकारात्मकता के साथ ही बिता देंगे।  अपना ज़्यादा वक़्त अपने करीबी दोस्तों और परिवार के साथ बिताएँ। अपने आप को अन्य लोगों से अलग ना बनाएँ । अकेले और दूसरे लोगों के साथ बिताए जाने वाले समय का संतुलन बिठाएँ। ऐसा नही है, कि आप को हर किसी के साथ में अनुकूल महसूस हो, तो यदि आप को कुछ सहज नहीं लग रहा है, तो कोई बात नही, ऐसा भी होने दें। हर चीज़ को अपनाने में वक़्त लगता है, और यह समय के साथ आप की दिनचर्या में शामिल हो जाएगा।  यद्यपि लोगों से मेल-जोल बढ़ाना अच्छी बात है, लेकिन इस के लिए आप को ऐसे किसी भी व्यक्ति के साथ मिलकर अपना समय बरबाद करने की ज़रूरत नहीं हैं, जिन्हे आप पसंद ना करते हों। यदि  किसी व्यक्ति के साथ रहकर आप को हताशा और उदासीनता का अनुभव होता है, तो उन से बिल्कुल भी ना मिलें, बल्कि ऐसे लोगों के साथ रहें, जिन के साथ आप को अच्छा महसूस होता है। उदासीनता की भावना अयोग्यता की भावना से जुड़ी हुई होती है और यदि आप निरंतर रूप से अपनी तुलना अन्य लोगों से करते हैं, तो परिस्थितियाँ और भी बदतर हो जाएँगी। दूसरों के साथ खुद की तुलना कर के खुद को नीचा दिखाने से बेहतर है, कि आप अपना सारा ध्यान खुद को बेहतर बनाने में लगाएँ।   इसे आप के प्रयासों को, अन्य लोगों के साथ मेल-जोल को और अपनी रुचियों के साथ आनंद लेने से ना रोकने दें। हमेशा इस तरह से सोचें, कि आप हर तरीके से सुंदर, सफल और कुशल हैं। खुद को हर समय याद दिलाते रहें, कि आप को क्या कर के अच्छा महसूस होता है। उन सारी चीज़ों की एक लिस्ट बनाएँ, जिन्हे कर के आप को अच्छा महसूस होता है। जब आप उदासी महसूस करते हैं, तो आप उन सारी चीज़ों से अपना संबंध तोड़ लेते हैं, जिन्हे कर के एक वक़्त पर आप को बहुत आनंद मिला था। इन सारी चीज़ों को याद कर पाना बहुत कठिन लग सकता है। तो बैठ कर उन सारी चीज़ों की एक लिस्ट बनाएँ। इस लिस्ट को किसी ऐसी जगह पर लगाएँ, जहाँ से आप इसे आसानी से देख सकें।   क्या गिटार बजाकर आप को अच्छा महसूस होता है? तो याद करने की कोशिश करें, यह आप को कैसा महसूस कराता है। क्या आप एक बहुत उत्सुक पाठक हैं? तो अपने पास मौजूद किताबों के ढेर से एक किताब निकालें और इसे पढ़ें। क्या आप को अपने दोस्तों के साथ हँसना अच्छा लगता है? यदि आप अपने सबसे अच्छे दोस्त से ना जाने कितने दिनों, हफ़्तों या महीनों से नहीं मिले हैं, तो जाएँ, जाकर उन से मिलें। अपनी ज़िंदगी में आए उत्साह की कमी को भरने के लिए, आप को इस उदासी को खुद से दूर करने का निर्णय करना होगा। अपनी इस योजना में हर एक कदम का निर्धारण, आप के अंदर सफलता की भावना को वापस पाने के अवसर देगा। जीवन में बड़ी सफलता पाने के लिए, यह महत्वपूर्ण है, कि आप किसी छोटी सफलता के साथ शुरुआत करें।   यह दिनचर्या आप को अपने जीवन से उदासी को दूर करने के लिए एक ढाँचा प्रदान करेगा। यदि आप के पास कोई रूटीन है, तो आप को हर एक दिन क्या करना है, यह सोचने की कोई ज़रूरत नहीं होगी। सिर्फ अपने रूटीन के हिसाब से आगे बढ़ें और बस अपने काम से काम रखें। कुछ साधारण योजनाओं के साथ शुरुआत करें, जैसे: मैं सुबह 7 बजे उठता हूँ, फिर नाश्ता करता हूँ, इस के बाद 9 बजे तक नहाकर सारा दिन के लिए तैयार रहता हूँ। दिन के आख़िर में अगले दिन के लिए कपड़े और लंच की तयारी  कर के, रात 10 बजे सोने चला जाएँ। खुद के साथ एक समझौता करें। खुद से अपने जीवन को बेहतर बनाने का संकल्प करना, एक बहुत ही अच्छी चीज़ है, जो आप कर सकते हैं। यदि आप खुद के ही सिद्धांतों पर प्रश्‍न करेंगे, तो अपने इस वादे को बनाए रखना किसी समय में आप को बहुत ही कठिन भी लग सकता है।   अपने साथ ही एक कॉंट्रेक्ट साइन करें और साक्ष्य के तौर पर कुछ लोगों को भी ले कर आएँ। यह आप की तरक्की कि गणना करने में मदद करेगा। बदलाव कर पाना कठिन है, लेकिन इस प्रयास के आप को बहुत सारे फायदे भी मिलेंगे। हो सकता है, कि आप ही खुद को निराश कर दें, लेकिन आप को खुद को एक और अवसर प्रदान करने की ज़रूरत है। यदि आप बार-बार अपने वादे से हट जा रहे हैं, तो खुद से कुछ ऐसा कहें, "मैं जानता हूँ कि यह बहुत कठिन है, लेकिन मैने अपने आप से अच्छी बातों को करने का, अच्छा खाना खाने का और शक्तिशाली बनने का वादा किया है। मैं इसे ज़ोर से इसलिए बोल रहा हूँ, ताकि मैं अपने इस वादे को याद रख सकूँ और इसे दोबारा पूरा करने का प्रयास कर सकूं।" आप अपनी परिस्थितियाँ बदल रहे हैं, जो कि कठिन है लेकिन कुछ पाना है तो आप को कुछ तो खोना ही पड़ेगा। अपने लक्ष्य की ओर बढ़ाने वाले हर एक सक्रिय कदमों पर ध्यान केंद्रित करें। इन सारी जानकारी और लिस्ट को अपने पास ही रखें, ताकि जब भी ज़रूरत हो, आप इसे देख सकें। हर चीज़ के लिए एक समय होता है, आप भी एक समयानुसार आगे बढ़ें और कुछ आराम भी करें, लेकिन अपने लक्ष्य को बीच में छोड़ देने के विचार को अपने अंदर आने ही ना दें। आगे बढ़ने के लिए आप को जिस भी तरह की गतिविधि की तलाश करना पड़े, करें। यदि आप चाहें तो गिटार बजाएँ, कहानी लिखे, या जो कुछ भी आप को दिलचस्प लगे करें। कुछ अच्छी बातों में दिलचस्पी, आप के स्वास्थ्य को भी बेहतर बनाए रखेगी और आप को उदासीनता भारी ज़िंदगी में वापस लौटने से भी रोककर रखेगी।   एक इंस्ट्रुमेंट तलाशें और इसे बजाना शुरू कर दें, या फिर कोई खेल चुन लें और इसे खेलना शुरू करें। कुछ ऐसा तलाशें, जो आप को उत्साहित करता हो। आप को हर एक चीज़ में सर्वश्रेष्ठ बनने की चिंता करने की ज़रूरत नहीं है। कोई बात नहीं यदि आप कुछ सीखते वक़्त ज़रा सा कन्फ्यूज़ भी रहें तो, बस हर एक चीज़ को सीखने के लिए तैयार रहें। खुद को बिलकुल उसी तरह से कंफ्यूज करें, जैसे कि आप कोई एक फ्रेंच किताब पढ़ रहे हैं। हर एक दर्द का अनुभव करें, और उन्हें कुछ ऐसा समझें, जिस से आप बहुत जल्दी निजात पा लेंगे। आप एक इंसान हैं, और इंसान के अंदर खामियाँ होना एक बहुत ही आम बात है। एक अच्छी तरह से बनाई हुई योजना, आप की इन खामियों के सुधार करने के अवसर प्रदान करेगा। इन को सुधार कर आप अपने लक्ष्य की ओर और भी केंद्रित हो सकेंगे। आप को कुछ गलत रास्तों पर जाना भी जरूरी है, तभी तो आप वहां से वापस आना सीख पाएंगे।   यदि आप ने कोई कॉंट्रेक्ट साइन किया है, तो जब भी ज़रूरी हो, इस में बदलाव करें, इसे उन्हीं लोगों के सामने दोबारा साइन करें, जो पहले भी इस के साक्ष्य थे। यदि ज़रूरी हो, तो हर दिन खुद को यह समझाने के लिए समय ज़रूर निकालें, कि "आज का दिन बहुत ही अच्छा गुजरने वाला है और बीता हुआ कल बीत चुका है।" अपनी योजना, लक्ष्य और उपलब्धियों को लिखना बहुत ज़रूरी है। इस तरह से आप को यह पता चल जाएगा, कि आप कितना आगे निकल आए हैं। तरक्की पाना बहुत ही आम बात है। यदि आप खुद को सक्षम मानते हैं, तो आप और भी ज़्यादा सक्षम हो सकेंगे और उदासीनता कहीं पीछे ही छूट जाएगी। आप के विचार, आप की भावनाओं को बदल सकते हैं। बेहतर महसूस करने के लिए, कुछ अच्छे विचार मन में लाएँ। आप भी महसूस करेंगे कि किस तरह आप के ये नकारात्मक विचार आप के मन में तेज़ी से उमड़ रहे हैं और बस यही आप को बेहतर बनाने में मदद करेगी। अपने मन में मौजूद नकारात्मक विचारों को, कुछ सकारात्मक विचारों में परिवर्तित कर लें।   यदि आप अपने मन में अपने बारे में कुछ ग़लत विचार लाते हैं, तो कुछ अच्छी बातें मन में लाकर, जैसे "मैं अपने मन को कुछ सकारात्मक विचारों से भर लूँगा, जो मेरे भरोसे को ही बदल देंगे। मैं अपनी ज़िंदगी को बदल रहा हूँ।" ऐसा कहकर खुद को वहीं पर "रुक जाने" का कहें उदाहरण के लिए, यदि आप के मन में ऐसे विचार आते हैं, कि "मुझे पता हैं कि मैं फैल होने वाला हूँ, तो कोशिश करने का क्या फायदा," इसे "असफलता हमें कुछ और भी ज़्यादा सीखने का अवसर देतीं हैं। यदि मैं इस बार असफल हो भी जाता हूँ, तो अगली बार फिर से कोशिश करूँगा।" कुछ ऐसे विचारो में बदल दें। कुछ भी अच्छा काम करने के बाद खुद को बधाई देना ना भूलें। अन्य लोगों की ही तरह अपने अंदर सकारात्मक लक्षण देखने का प्रयास करें।   अपने प्रति अपने दृष्टिकोण पर सवाल करें। इस समय आप बिना किसी ठोस सबूत के अपने बारे में कोई फैसला कर रहे होंगे। फिर भले ही आप को इस चक्र से बाहर निकल पाना इतना आसान ना लगे, लेकिन फिर भी कोई भी कार्य पूरा हो जाने के बाद खुद को प्रोत्साहन देना ना भूलें। चाहे ये चुनौतियाँ, बहुत बड़ी हों या बहुत छोटी, लेकिन अपना ध्यान जहाँ तक हो सके आप क्या नहीं कर सकते है, के बजाय क्या कर सकते हैं पर केंद्रित करें। छोटे कदम बढ़ा कर शुरुआत करें। यदि आप उदासी की तीव्र भावना से गुजर रहे हैं, तो एकदम से इसे ख़त्म नहीं जा सकता और ऐसा कर पाना भी आसान नहीं है। शुरुआत में बहुत छोटे-छोटे बदलाव लाएँ। आप का आगे की ओर बढ़ाया गया एक कदम, आप को उदासीनता से एक कदम दूर ले जाएगा।  उदाहरण के लिए, यदि आप को लगता है, कि आप सुबह जल्दी उठ कर सारा दिन सोफे पर बैठकर बिता सकते हैं, तो ये आप की कोई सहायता नहीं कर सकेगा और यदि आप मैराथन में दौड़ना चाहते हैं, तो फिर तो ये आप के किसी काम का नहीं रह पाएगा। बालों को कटा लें या फिर अपनी दिखावट में कुछ बहुत बड़ा बदलाव कर लें। बालों को कटवाना और उदासीनता से दूर जाने के बीच में कोई संबंध नही समझ आएगा। लेकिन यदि आप अपनी दिनचर्या में हल्का सा भी बदलाव लाएँगे, तो यह आप के लिए बहुत ज़्यादा प्रभावी हो सकता है। यदि आप बहुत ज़्यादा सोते हैं, तो एक उचित समय पर बेड पर जाएँ और इस के 7-8 घंटे के बाद उठ जाएँ। बहुत से शोधों के मुताबिक, आप के मस्तिष्क को अच्छे से काम कर सकने के लिए, अच्छी नींद की ज़रूरत होती है। अपने सोने के समय को बदल कर, आप को अपने जीवन में और भी ज़्यादा सम्मिलित होने की प्रेरणा मिलेगी।  ज़्यादा देर तक सोते रहने से आप आलसी और हताश महसूस करने लगेंगे, तो जहाँ तक हो सके सामान्य से 1 या 2 घंटे पहले उठने की कोशिश करें। उदासी को कुछ ही कदम उठाकर दूर किया जा सकता है। बाहर निकल कर अपने शरीर का उपयोग करना भी काफ़ी है। यदि कसरत करने का विचार ही आप को डरा रहा है, तो समझ जाइए कि ऐसा करना फिर तो आप के लिए और भी ज़रूरी है।   आप को हर दिन अचानक से 5 किमी की दौड़ में और 10 किमी तैराकी करने की कोई ज़रूरत नहीं है। धीरे-धीरे शुरुआत करें और जिस के लिए आप तैयार हैं बस वही करें। हर सुबह स्ट्रेच और कैलीस्थैनिक्स के साथ शुरुआत करें या फिर अपने आसपास ज़रा सी दूरी तक पैदल चलें। कसरत करने से आप की रक्त-धारा में बीटा-एनडॉर्फिन्स (beta-endorphins) का प्रवाह होगा, जो आप के अंदर "runner's high," नाम का प्रभाव उत्पन्न करता है, जो euphoria और अच्छी भावना को आप के अंदर प्रेरित करेगा। यह आप का स्टेमिना बढ़ेगा, आप को ऊर्जा देगा, और इस से आप को रात को अच्छी नींद भी आएगी। अस्वस्थ्य खानपान भी आप को उदासी की ओर ले जाता है। आप जितना उदास रहेंगे, आप के द्वारा उतनी ही ज़्यादा और अस्वस्थ भोजन ग्रहण करने की संभावना बढ़ जाएगी, और जो आप को मोटापे की ओर भी खींच कर ले जाएगी।   फ्रोज़न फूड, फास्ट फूड और जंक फूड पर भरोसा ना करें। बहुत ज़्यादा रिफाइंड शुगर और डब्बा बंद भोजन ना करें, यह आप के BDNF हॉर्मोंस पर प्रभाव डालेगा, जो तनाव होने की आशंका को और भी बढ़ा देगा।  घर पर ही कुछ सादा भोजन बनाने का प्रयास करें, जिस में आप ताज़ी हरी पत्तेदार सब्जियाँ और फाइबर का उपयोग कर सकते हैं। यदि आप माइक्रोवेव का बहुत ज़्यादा उपयोग करते हैं, तो कभी-कभी ग्रिल कर के, या स्टोव में खाना बनाने की कोशिश करें। इस तरह से आप को स्वाद, में भी बदलाव मिलेगा। इस उदासी के व्यवहार को खुद से दूर रखने के लिए, अपनी दिनचर्या में एक बड़ा परिवर्तन लाएँ। तय करें, यदि आप के जीवन के किसी चीज़ को परिवर्तित करने की ज़रूरत है या फिर खुद को प्रेरित करने के लिए किसी भी बदलाव की ज़रूरत है, तो करें। यदि आप की नौकरी से आप को बोरियत हो रही है, आप को कोई सराहना नही मिल रही है या फिर इसे करते हुए आप को अच्छा महसूस नहीं हो रहा है, तो इसे बदल दें। नौकरी करने का उद्देश्य वेतन पाना और जिंदगी के लिए कोई मकसद होना है। हालाँकि कुछ लोगों को नौकरी करना पसंद होता है और कुछ लोगों को मनपसंद नौकरी ही पाने के लिए बहुत संघर्ष करना पड़ता है। तो अपने अनुसार एक ऐसी नौकरी की तलाश करें, जो आप को अच्छा महसूस कराए। घर बदलकर आप को आसपास मौजूद दृश्यों में भी बदलाव आएगा, जिस से शायद आप को कम बोरियत का अहसास होगा। यदि आप को कहीं पर रहने में घुटन महसूस हो रही है, लोगों को नहीं जानते, आप को सहज महसूस नहीं हो रहा है, तो शायद घर बदल लेना आप के लिए बेहतर रहेगा। हालाँकि, हर बार घर बदल लेना एक अच्छा समाधान नहीं है, लेकिन शायद इस समय यह आप के लिए बेहतर साबित हो। अध्ययनों के मुताबिक, जो लोग अपना घर बदल लेते हैं, उन के अंदर चिंता और हताशा की भावना में कमी पाई गई है। विषाक्त लोगों से रिश्ता ख़त्म कर लेने से आप के अंदर उत्पन्न होने वाली ग़लत भावनाओं में कमी आ जाएगी। किसी भी रिश्ते को आप को सहायता प्रदान करनी चाहिए, ना कि हर समय आप को नीचा दिखाना चाहिए। यदि आप किसी ऐसे रिश्ते में हैं, जिस से आप को भावनात्मक सपोर्ट नहीं मिलता, तो ऐसे रिश्ते को तोड़ देना ही बेहतर होगा। अपनी इस उदासी को ख़त्म करने का एक और तरीका खुद को व्यस्त रखना है। अपने दोस्तों को घर पर बुलाएँ, कभी डिनर पर बुलाएँ, कभी साथ में मूवी प्लान करें या जिम जाएँ और खुद को व्यस्त रखने की हर एक कोशिश करें। पड़ोसियों के साथ में बातें करे, पैदल लंबी दूरी तय करें और जहाँ तक हो सके अपने आप को पूरा दिन व्यस्त रखें। अपनी दिनचर्या को इतना सख्त कर लें कि आप को किसी और बारे में सोचने तक का समय ना मिल पाए।  खाली समय को पहचानने की कोशिश करें। ऐसा कई बार होगा, कि आप दिन में या रात में कभी बहुत ज़्यादा उदासी महसूस करने लगें। यदि आप को किसी भी समय खुद में प्रेरणा की कमी महसूस हो, तो इस खाली समय में कुछ करने की कोशिश करें। उदाहरण के लिए, इस समय में आप कुछ अच्छा म्यूज़िक या ऑडियो रिकार्डिंग सुन सकते हैं, चाहें तो खुद को प्रेरित कर सकने वाली चीज़ें करें या फिर मेडिटेड करें। इस खाली समय को कुछ अच्छी और सकारात्मक जानकारियों से भरें। यदि आप किसी चीज़ को भूल जाना चाहते हैं और यह बार-बार लौट कर आ जा रही है, और आप को वापस से उदासीनता की ओर धकेल रही है, तो आप को अपने अंदर बची हुई भावनाओं को बाहर निकालने की ज़रूरत है। आख़िर में आप एक ऐसी स्थिति में पहुँच जाएँगे, जहाँ पर आप के सारे संघर्ष आप के पीछे छूट जाएँगे। आज मौजूद हालातों में जीकर आप अपने पिछली बातों को भुला सकते हैं। किसी मित्र से या परिवार के किसी सदस्य या किसी एक थेरेपिस्ट से बात कर के अपनी इन बची हुई भावनाओं को भी व्यक्त कर दें। इस तरह से आप के अंदर से उदासीनता के प्रभाव को भी बाहर निकालने में भी मदद होती है। इस तरह से ना सिर्फ आप के मित्र और परिवार के सदस्य आप की मदद करेंगे, बल्कि इसे जोर से बोल कर आप को अपने ही लक्ष्यों को याद रख सकने में भी मदद मिलेगी। यदि आप को कभी तकलीफ हो, तो खुद को कहें, "मैं एक कठिन दौर से गुजर रहा हूँ और मैं आप सभी की, मेरी मदद करने के लिए सराहना करता हूँ। क्या आप के पास में ऐसी ही कोई परिस्थिति से लड़ने की तरकीब है, जो आप ने बीते समय में महसूस की हो?" इस तरह की उदासीनता के साथ में, चिंता, तनाव, क्लिनिकल डिप्रेशन और पाचन संबंधी अन्य समस्याएँ भी जुड़ी रहतीं हैं। आप को इस बात को भी याद रखने की ज़रूरत है, कि यदि उदासीनता की भावना आप के अंदर बहुत ज़्यादा समय तक घर करे रहती है, तो ये क्लिनिकली डिप्रेशन का एक बहुत बड़ा संकेत है, और जो आप की भावनाओं के मूल का कारण भी होगा।  इस के कुछ अतिरिक्त कारणों में, नौकरी या रिश्ते से नाखुश रहना या ऐसी ही कोई परिस्थिति, जो आप के अन्दर हताशा की भावना को जन्म दे। यदि आप किसी भी कारण से असंतुष्ट महसूस कर रहे हैं, तो एक बार याद करने की कोशिश करें, कि ऐसी भावना आप को कब से महसूस हो रही है। क्या यह ब्रेक अप के कारण ऐसा हो रहा है या नौकरी में आई किसी समस्या के कारण? क्या आप जिसे बहुत चाहते है, और जिस कि बहुत परवाह करते हैं, वह आप की कुछ दिलचस्प गतिविधियों में कोई दिलचस्पी नहीं ले रही है, स्कूल या कॉलेज के कामों में को लेकर आप प्रेरित नहीं है, किसी बेमतलब के टीवी शो को देखने में अपना वक़्त बर्बाद कर रहे है, या फिर जबरदस्ती में अपना वक़्त किसी भी बेकार से कामों पर बर्बाद कर रहे हैं? क्या आप अपने ऐसे दोस्तों, जिन कि ज़िन्दगी में चल रही दिलचस्प गतिविधियों को लेकर अपने अंदर निराशा का अनुभव कर रहे हैं या या फिर आप अपने मित्रों को पूरी तरह से नकार रहे हैं? खुद से सवाल जवाब करना, अपने अंदर मौजूद प्रक्रियाओं को जानने की प्रक्रिया ही एक प्रक्रिया है। जब आप जान जाएँगे, कि क्यों और कैसे आप अपने आसपास मौजूद बातों और चीज़ों पर प्रतिक्रिया व्यक्त करते हैं, तो आप अपने मौजूद बहुत सारे आंतरिक संघर्षों को सुलझाने के लायक बन सकेंगे। सिर्फ़ आप ही हैं, जो इन सारे सवालों के जवाब ढूँढ कर ला सकते हैं। यह छान-बीन करना बहुत कठिन होगा, लेकिन यह बदलाव के समक्ष एक स्पष्ट रास्ता भी तैयार कर सकेगा। सोशल नेटवर्किंग को कुछ समय के लिए बंद रखने से आप को बहुत मदद मिलती है। ऐसा नहीं है, क़ि आप को जल्दबाज़ी में फ़ेसबुक ही छोड़ देना चाहिए, बस कुछ समय के लिए इस से दूरी बना लेनी चाहिए, अध्ययनों के मुताबिक सोशल नेटवर्किंग और निराशा के बीच एक गहरा संबंध है, जब भी आप फ़ेसबुक या अन्य किसी सोशल साइट पर अपने दोस्तों की अच्छी तस्वीरें देखते हैं, तो आप के मन में उन्हें देखकर निराशा जागृत होती है। आप जितना इन से जुड़े रहेंगे, उतने ही नाखुश रहेंगे। यदि आप सच में संघर्ष कर रहे हैं, तो इसे अकेले ही करने की कोई ज़रूरत नहीं। किसी लाइसेन्स प्राप्त थेरेपिस्ट से मिलने का समय सुनिश्चित करें और उसे अपने इस उदासी के साथ संघर्ष के बारे में बताएँ। सिर्फ़ इन से मिल कर बात कर ली से भी आप को बहुत मदद मिल सकती है। शायद मैं ही एक अकेला हूँ, जो इस तरह की भावनाओं को महसूस करता हूँ, संभावना है कि आप भी ऐसा सोचेंगे। लेकिन आप को यह बात समझना होगी, कि ऐसे बहुत सारे लोग हैं, जो भी आप ही की तरह इन सारी भावनाओं का अनुभव कर चुके हैं, और ज़रूरत के अनुसार उन्हें मदद भी मिल चुकी। खुद को लोगों से अलग समझना बंद करे, और जरूरत पड़ने पर किसी से सहायता लें।  मित्रों की मदद से, डॉक्टर की सलाह से या फिर ऑनलाइन एक सहायता समूह की तलाश करें। आप एक अकेले ही नहीं हैं, यह जान कर आप को अपनी इच्छानुसार बदलाव कर सकने की शक्ति प्राप्त होगी। आप की हर एक पहल से उदासी को ख़त्म करने में मदद मिलेगी। जब आप अपनी ज़िंदगी को एक नए तरीके से देखने के रास्तों का निर्माण करते हैं, तो आप के अंदर आत्म-सम्मान का निर्माण होता है, और उदासी की भावना आप से दूर चली जाती है। खुद को उदासी से दूर कर सकना कोई एक बार में होने वाला काम नहीं है, आप इस दिशा में, तब तक एक-एक कर के कदम बढ़ाने की ज़रूरत होगी, जब तक कि आप को इस से छुटकारा ना मिल जाए।
कुछ नया करें: आप के व्यवहार में उदासीनता के कारणों को समझें: अपने परिवार और अपने मित्रों को सुनें: अपने हर लोगों से अलग होने की जाँच करें: निर्धारित करें, कि क्या आप ग़लत तरीके से अपनी तुलना अन्य लोगों से कर रहे हैं: उन सारी बातों को जाँचें, जिन्हें कर के आप को अच्छा लगता है: अपने हर रोज़ के कार्यक्रम को निर्धारित करें: अपने दृष्टिकोण और व्यवहार को बदलने का संकल्प करें: अपनी योजनाओं को क्रियांवित करें: पहली सकारात्मक गतिविधि को पहचानें: अपनी खामियों को भी समायोजित करें: अपनी प्रगति को स्वीकारें: अपने विचारों को बदलें: आत्म-घृणा और अपर्याप्तता की भावना से भरपूर विचारों को लाना बंद करें: बहुत छोटे तौर पर शुरुआत करें: अपनी बाहरी दिखावट को बदलें: रात को सोने और दिन में उठने के समय को बदल लें: अपने शरीर और मन की कसरत करें: अपने खानपान की जाँच करें: अपनी सोच और कार्य में एक बड़ा परिवर्तन लाएँ: नौकरी बदलें: अपना घर बदल लें: हानिकारक लोगों से दूर रहें: व्यस्त रहें: बीते हुए को बीत जाने दें: अपने मित्र या परिवार के सदस्य को बताएँ, कि आप अपनी ज़िन्दगी को बदलने की कोशिश कर रहे हैं: अपने आप को शिक्षित करें: खुद के साथ ईमानदार रहें: ई-कनेक्शन (e-connections) को बिल्कुल से बंद कर दें: प्रोफेशनल सहायता की तलाश करें: आप अकेले ही नहीं हैं, इस बात को महसूस करें: अपने जीवन में ऊर्जा का निर्माण करें:
https://www.wikihow.com/Stop-Being-Apathetic https://www.wikihow.com/Stop-Being-Apathetic https://www.wikihow.com/Stop-Being-Apathetic https://www.wikihow.com/Stop-Being-Apathetic
Analyzing Your Behaviors Executing a Plan Creating Motivation in Your Life Coping with Apathy